CELEX: 62009CN0464
Language: ro
Date: 2009-11-25 00:00:00
Title: Cauza C-464/09 P: Recurs introdus la 25 noiembrie 2009 de Holland Malt B. V. împotriva Hotărârii Tribunalului de Primă Instanță (Camera a patra) pronunțate la 9 septembrie 2009 în cauza T-369/06, Holland Malt B.V./Comisia Comunităților Europene

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/38
            
         Recurs introdus la 25 noiembrie 2009 de Holland Malt B. V. împotriva Hotărârii Tribunalului de Primă Instanță (Camera a patra) pronunțate la 9 septembrie 2009 în cauza T-369/06, Holland Malt B.V./Comisia Comunităților Europene
   (Cauza C-464/09 P)
   2010/C 24/67
   Limba de procedură: engleza
   
      Părțile
   
   
      Recurentă: Holland Malt B. V. (reprezentanți: O. W. Brouwer, A. C. E. Stoffer, P. Schepens, advocaten)
   
      Celelalte părți în proces: Comisia Comunităților Europene, Regatul Țărilor de Jos
   
      Concluziile recurentei
   
   Recurenta solicită Curții:
   
               —
            
            
               anularea punctelor 168-180 din hotărârea Tribunalului de Primă Instanță,
            
         
               —
            
            
               trimiterea cauzei la Tribunal sau anularea deciziei atacate, și
            
         
               —
            
            
               obligarea Comisiei la plata cheltuielilor de judecată.
            
         
      Motivele și principalele argumente
   
   Recursul este introdus împotriva Hotărârii Tribunalului de Primă Instanță din 9 septembrie 2009 în cauza T-369/06, Holland Malt BV/Comisia (denumită în continuare„hotărârea”), de respingere a acțiunii introduse de Holland Malt împotriva deciziei Comisiei prin care se declară că subvenția acordată sub condiție recurentei constituie un ajutor incompatibil. Recurenta susține că Tribunalul de Primă Instanță a comis erori de drept precum si neregularități procedurale prin respingerea cererii introduse de Holland Malt. În această privință, recurenta invocă următoarele motive:
   
               A.
            
            
               Tribunalul de Primă Instanță a comis o eroare de drept la punctele 169-180 din hotărâre prin interpretarea incorectă a articolului 87 alineatul (3) litera (c) CE (1) și prin interpretarea și aplicarea greșită a liniilor directoare ale Comunității privind ajutoarele de stat în sectorul agricol. În această privință, hotărârea este în plus viciată de contradicții și de o motivare insuficientă; și
            
         
               B.
            
            
               Tribunalul de Primă Instanță a comis o neregularitate procedurală la punctul 168 din hotărâre prin lectura greșită și prin prezentarea inexactă a argumentelor prezentate de recurentă, ceea ce a afectat interesele acesteia.
            
         
      (1)  JO C 321 E, p. 76.